Kaizer Kganyago, ’n woordvoerder van die SAUK, het Maandag bevestig Ravi Govender van Lotus FM se kontrak is beëindig, want hy het die openbare uitsaaier ’n slegte naam gegee.
Govender het Zuma op sy Facebookblad ’n “zombie” genoem ná die opening van die ANC se vyfde beleidskonferensie wat tans by Nasrec in Johannesburg aan die gang is.
“So pas ’n zombie Zuma op die nuus gehoor ’n toespraak lewer. (Dit was ’n) Slagting van die mooi Engelse taal . . . Onopgevoede wese. Selfs die ander sot Mugabe praat baie beter.”
“Ek is nie rassisties nie, dit (Engels) is nie sy eerste taal nie, so praat in Zoeloe en kry ’n tolk. Ek het zombie gesê, want hy het soos ’n zombie vir my geklink. Ek het om verskoning gevra en daar is niks wat ek kan doen nie. Ek is verkeerd. Ek moes dit nie gesê het nie.” – News24